ཁ་བ་མང་མང་བབས་བྱུང་།ཕ་ཡུལ་ཡིད་ལ་དྲན་བྱུང་།ཞེས་པའི་གཞས་ཚིག་འདིས་ཕ་ཡུལ་དང་བྲལ་བའི་མི་དམངས་ཀྱི་སེམས་པ་མཚོན་ཡོད།དགུན་ཁ་ཤར་བ་དང།ས་སྟེང་གང་སར་ཁ་བའི་འདབ་མ་ཤིང་བལ་བཞིན།ཕང་ཕུང་དུ་བབས་དུས།གནམ་འོག་ཀྱི་སྐྱེ་བོ་རྣམས་དྲོ་སུབ་སུབ་ཀྱི་ཁྱིམ་གྱི་ཐབ་ཁ་དེ་དྲན་སྲིད།སྔོན་ཆད་ཐབ་ཁ་དེའི་སྟེང་ནས་དྲོད་ལྷོག་ལྷོག་གི་འོ་ཞོ་འཐུང་མྱོང་ལ།ཐབ་ཁ་དེའི་སྟེང་ནས་རྩམ་མར་གྱི་དྲི་ཞིམ་ཡང་ཐུལ་མྱོང་།རེད་ཨ།ཁ་བ་མེད་ན་ཐབ་ཁ་དེའི་དྲོ་སྐྱིད་ཡོང་མི་སྲིད་ལ།ཁ་བ་མེད་ན་ཐབ་ཟུར་གྱི་གཞས་དབྱངས་སྙན་མོ་ཡང་ཇི་ལྟར་ཡོང་སྲིད།དེ་བས་ང་རང་ཁ་བ་ལ་དགའ་ཞིང་།ཁ་བས་གཏམས་པའི་འགྱུར་མེད་ཀྱི་གངས་རི་དེ་ཡིན་ན་བསམ།